kykNET-Rapport Boekpryse 2014 kortlys aanggekondig met onder meer Dominique Botha, Karel Schoeman en Jaco Jacobs | Sunday Times Books LIVE
kykNET-Rapport Boekpryse 2014 kortlys aanggekondig met onder meer Dominique Botha, Karel Schoeman en Jaco Jacobs
Rapport en kykNET het in April ‘n groot aankondiging gemaak: die totstandkoming van ‘n nuwe literêre toekenning vir Afrikaanse boeke, die kykNET-Rapport Boekpryse. “Drie kategorieë in Afrikaans sal bekroon word vir die beste: volwasse roman (R200 000); niefiksie-boek (R200 000); roman of niefiksie-boek met die meeste rolprentpotensiaal (R100 000),” het Rapport berig.
Groot herrie het vroeër vanjaar geheers na die aankondiging dat die gesogte M-Net-pryse afgeskaf sal word, ‘n toekenningsgeleentheid wat erkenning aan inheemse tale soos Ndebele en Setswana gebied het. Hierdie ‘nuwe’ prys, wat poog om die gaping te vul, bied tog opwinding in die Afrikaanse boekwêreld, met die rolprentpotensiaal-kategorie wat veral belofte inhou.
Die kortlys is pas aangekondig en sluit min verrassings in. Dominique Botha het in 2014 so te sê op die pryspodium geboer en ding nou teen Eben Venter en Etienne van Heerden mee om dalk nog ‘n prys op haar kerfstok te voeg: Die 2014 kykNET-Rapport Boekprys vir Fiksie. Albert Grundlingh en Bill Nasson; Karel Schoeman en Dana Snyman is onderskeidelik genomineer vir die 2014 kykNET-Rapport Boekprys vir Nie-Fiksie terwyl Jaco Jacobs, Marlize Hobbs en Zirk van den Berg sal moet wag tot November om te hoor aan wie die R100 000 kykNET-Rapport Boekprys vir die boek met die grootste rolprentpotensiaal gaan.
Hier volg die persverklaring:
Die kykNET-Rapport Boekpryse het ten doel om leeslus aan te wakker deur groter erkenning en blootstelling te gee aan interessante en innoverende fiksie en feite in Afrikaans.
In die eerste bestaansjaar van die prys is 54 inskrywings ontvang. Die keurders was verras deur romans wat die verbeelding aanvuur, wat in tema die nuwe aandurf en in taalgebruik die reikwydte van Afrikaans vergroot. Die verdieping en verbreding van ons begrip van die wêreld by die niefiksie-inskrywings het ook waardering ontlok.
Die wenners van die eerste kykNET-Rapport Boekpryse vir fiksie en niefiksie ontvang elk R200 000 en die wenner van die Filmprys R100 000.
Die kortlys vir 2014 lyk soos volg:
Valsrivier, Dominique Botha (Umuzi)
Klimtol, Etienne van Heerden (Tafelberg)
Wolf, Wolf, Eben Venter (Tafelberg)
Die oorlog kom huis toe, Albert Grundlingh & Bill Nasson (reds.) (Tafelberg)
Here & boere: Die kolonie aan die Kaap onder die Van der Stels, 1679-1712, Karel Schoeman (Protea Boekhuis)
Onder die radar, Dana Snyman (Tafelberg)
Oor ’n motorfiets, ’n zombiefliek en lang getalle wat deur elf gedeel kan word, Jaco Jacobs (LAPA)
Score my ’n gwai, Marlize Hobbs, (Human & Rousseau)
’n Ander mens, Zirk van den Berg (Kwela)
Die wenners word op Vrydagmiddag, 21 November 2014 by ’n geselligheid in Kaapstad aangekondig.
Die Oorlog Kom Huis Toe: Vroue en gesinne in die Anglo-Boereoorlog deur Albert Grundlingh en Bill Nasson
Score my ‘n gwai deur Marlize Hobbs
’n Ander mens deur Zirk van den Berg
Cats: Afrikaans, Awards, Fiction, Non-fiction, South Africa, Travel, Youth
Tags: 'N Zombiefliek En Lang Getalle Wat Deur Elf Gedeel Kan Word, 1679-1712, 2014 kykNET-Rapport Boekprys, Afrikaans, Albert Grundlingh, Awards, Bill Nasson, Books LIVE, Dana Snyman, Die Kolonie Aan Die Kaap Onder Die Van Der Stels, Die Oorlog Kom Huis Toe, Dominique Botha, Eben Venter, English, Etienne van Heerden, Fiction, Here & boere, Here En Boere, Human & Rousseau, Jaco Jacobs, Karel Schoeman, Klimtol, Kwela, kykNET, kykNET-Rapport Boekprys, LAPA Uitgewers, Literary Awards, Marlize Hobbs, NB, Non-fiction, Onder die radar, Oor 'N Motorfiets, Protea, Rapport, Reis, Reisverhale, Score My 'N Gwai, South Africa, Stories uit ons land, Tafelberg, Travel, Umuzi, Valsrivier, Vroue en gesinne in die Anglo-Boereoorlog, Wolf, Youth, Zirk Van Den Berg, ’N Ander Mens
« Karina M Szczurek Reviews Divided Lives: Dreams of a Mother and Daughter by Lyndall Gordon
“Totalt Chockad”: Patrick Modiano Reacts to Winning the Nobel Prize in Literature »